Lars Vodstrup Pedersen fra Hjortdal er 41 år, leder af et byggemarked, familiefar og fuldstændig besat af Predator-filmene. Derfor har han nu brugt mere end tre år og 2,7 millioner kroner på i sin fritid - sammen kammerater at ombygge en Toyota Supra til det monster af en bil, der kan ses i TV-indslaget ovenfor. -Blasfemi vil nogen kalde det. Jeg kalder det kunst, siger Lars Vodstrup Pedersen. - Alle kan købe en Toyota Supra og alle kan bygge en Supra, men alle kan ikke bygge sådan en Supra her, siger Lars Vodstrup Pedersen. - Man skal have en snert af sindssyge. Bilen indeholder 65 TV-skærme, har undergået en kæmpe motorombygning og har fået tilføjet en stor turbolader. Og så er den på en stor bilmesse blevet kåret som Skandinaviens flottest stylede bil.

Opsummering:
Tre års slid og 2,7 millioner kroner har fået familiefars bil kåret som Skandinaviens bedst stylede.